《定风波 佛会》
清代·李雯

贝页宣声动法筵，月华灯影照婵娟。半是伤春眉黛敛。

无限，泪珠常近粉痕边。

七宝幡成红绶带，人在温柔、乡畔白云天。总是玉人看不了。

烦恼，楞伽无语静炉烟。

作者简介：（1608—1647）明末清初江南青浦人，字舒章。明崇祯十五年举人。与陈子龙等有“云间六子”之称。入清，被荐任内阁中书舍人。多尔衮致史可法、唐通等信，均其手笔。不久，忧伤而死。有《蓼斋集》。